Lav et referat af nedenstående tekst:

Tekst:
Det kan være en udfordring at bevæge sig i naturen, hvis man for eksempel er kørestolsbruger eller har barnevogn med. Men nu bliver det lettere at orientere sig i, hvor det er muligt. En ny side skal guide til lettilgængelige vandreruter, udsigtspunkter og lejrpladser i de statslige naturområder over hele landet. I alt er der 63 naturoplevelser fordelt over hele landet på kortet, som løbende bliver opdateret. - Det er vigtigt, at naturen er tilgængelig – også for dem, der ikke er så let til bens. Alle borgerne skal kunne opleve og få glæde af vores fælles natur. Derfor sætter vi nu fokus på en række naturoplevelser i statens naturområder, der også er tilgængelige for alle dem, der kommer frem med hjælp fra stok og hjul, siger miljøminister Lea Wermelin (S) Nyd naturen i Nordjylland I Råbjerg Mile bliver bliver der hvert år gjort en særlig indsats for at gøre det ørkenagtige landskab tilgængeligt for blandt andre kørestolsbrugere. Naturstyrelsen er i gang med at lægge køreplader ud fra p-pladsen og omkring 400 meter gennem landskabet. I Nordjylland er også Blokhus Klitplantage, Store Økssø og Hanstholm Vildtreservat eksempler på naturområder, hvor det er muligt at bevæge sig rundt med rollator eller kørestol. Se flere steder her . Oversigten er lavet i samarbejde med Sammenslutningen af Unge med Handicap. - Naturen skal være for alle. For mange med funktionsnedsættelser er naturen ikke et oplagt sted at tage hen, fordi det er svært at vide, om man kan komme fra A til B, og om faciliteterne er tilgængelige, siger Mads Edelvang-Pejrup, formand i foreningen.

Referat:
Råbjerg Mile, Blokhus Klitplantage og Store Økssø er blandt de lettilgængelige steder i Nordjylland, som nu bliver samlet i en oversigt.